**ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti *Lenkų tautinės mažumos gimtosios kalbos ir literatūros bendrosios programos* (toliau – BP) *įgyvendinimo rekomendacijų* dalyje *Veiklų planavimo ir kompetencijų ugdymo pavyzdžiai*. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Atkreipiamas dėmesys į mokymosi turinio integravimą ugdymo procese: pvz., prie lentelėje nurodytų literatūros ir kultūros pažinimo valandų prisideda valandos, priskirtos kitoms sritims (kalbėjimui, klausymui ir sąveikai, skaitymui ir teksto supratimui, rašymui ir teksto kūrimui ir t.t.), jeigu šių kalbinių veiklų temos yra susijusios su literatūros ir kultūros pažinimu. Visos kalbinės veiklos (kalbėjimas, klausymas ir sąveika, skaitymas ir teksto supratimas, rašymas ir teksto kūrimas) siejamos su kalbos pažinimo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika siejama su skaitomais ir nagrinėjamais grožiniais ir negrožiniais, kitais kultūros tekstais.

Temų tvarką, planuodamas pamokų ciklą, nustato pats mokytojas. **Planuodamas pamokų ciklą mokytojas taip pat planuoja pasiekimus ir kompetencijas, kurios bus ugdomos šiame cikle, gali planuoti mokymos(si) veiklas, jų vertinimą ir didaktines priemones.** Mokytojas taip pat savo nuožiūra gali pasirinkti, kokius kūrinius arba jų ištraukas tikslinga pasirinkti nurodytoms problemoms nagrinėti, tik svarbu, kad atitiktų programoje nurodytus kultūros tekstų atrankos kriterijus. Rekomenduojami kūriniai gali būti mokytojo koreguojami atsižvelgiant į mokinių pasiūlymus, poreikius ir kitas aplinkybes.

Ugdymo procese svarbu užtikrinti, kad visos pasiekimų sritys būtų glaudžiai susijusios. Ypač svarbi dermė tarp visų pasiekimų sričių, kad mokinių įgūdžiai tobulėtų. Nepakankamas dėmesys kuriai nors sričiai (ar jos ignoravimas) visą kalbinę veiklą padaro menkavertę. Todėl labai svarbu ugdymo procese užtikrinti vidinę dalyko integraciją, kurią galima suplanuoti rengiant pamokų ciklo planą, kaip tai yra parodyta *Lenkų tautinės mažumos gimtosios kalbos ir literatūros BP įgyvendinimo rekomendacijose* dalyje *Veiklų planavimo ir kompetencijų ugdymo pavyzdžiai*.

\_\_\_\_\_\_\_\_\_\_\_\_\_\_\_\_\_\_\_\_\_\_\_

LENKŲ KALBOS IR LITERATŪROS ILGALAIKIO PLANO PAVYZDYS

**III GIMNAZIJOS KLASEI**

**MOKSLO METAI**: \_\_\_\_\_

**PAMOKŲ SKAIČIUS:** **144** (4 pamokos per savaitę).

Atsižvelgiant į pateiktą problematiką, skaityti ir nagrinėti pasirenkami kūriniai (arba jų ištraukos) iš privalomų ir rekomenduojamų autorių ir kūrinių sąrašo: įvairių rūšių ir žanrų; klasikinių ir šiuolaikinių autorių; žymiausių gimtosios ir visuotinės literatūros atstovų; autorių, kurių kūryba ar biografija susijusi su Lietuva; priskiriami kitiems kultūros tekstams (pvz., spektakliai, filmai, publicistika, muzikos kūriniai, televizijos laidos, dailė ir grafika, komiksai, reklama ir pan.). Privalomų kūrinių sąraše pateikti kūriniai, kuriuos reikia perskaityti ir išsamiai išnagrinėti. Kitiems (rekomenduojamiems) autoriams ir kūriniams skiriama žymiai mažiau laiko, jie gali būti naudojami kaip kontekstai privalomų kūrinių interpretacijai ir nagrinėjamos problematikos aptarimui. Kūrinių nagrinėjimo tvarką, atsižvelgdamas į individualiąją programą, nustato pats mokytojas. Mokytojas taip pat savo nuožiūra gali pasirinkti, kokius kūrinius arba jų ištraukas iš privalomų ir rekomenduojamų kūrinių sąrašo tikslinga pasirinkti nurodytoms problemoms nagrinėti. Rekomenduojamas kūrinių sąrašas gali būti mokytojo koreguojamas atsižvelgiant į mokinių pasiūlymus, poreikius ir kitas aplinkybes.

**Privalomų** **grožinių kūrinių** sąrašas: Sofokles *Antygona,* W. Szekspir *Hamlet*, A. Mickiewicz *Dziady, cz. III*, A. Mickiewicz *Pan Tadeusz*, E. Orzeszkowa *Nad Niemnem,* B. Prus *Lalka,* S. Wyspiański *Wesele,* S. Żeromski *Ludzie bezdomni.*

**Rekomenduojamų** **grožinių kūrinių** sąrašas: Biblia (ištraukos), Ajschylos *Prometeusz skowany*, N. Machiavelli *Książę*, Dante *Boska komedia*, J. W. Goethe *Faust*, A. Mickiewicz *Dziady*, cz. IV J. Słowacki *Kordian*, H. Balzak *Ojciec Goriot*, G. Flaubert *Pani Bovary*, H. Sienkiewicz *Trylogia*, W. S. Reymont *Chłopi*, F. Dostojewski *Zbrodnia i kara*, M. Dąbrowska *Noce i dnie*, S. Żeromski *Przedwiośnie*, W. Gombrowicz *Ferdydurke*, M. Bułhakow *Mistrz i Małgorzata*, J. Iwaszkiewicz (opowiadania do wyboru), J. Conrad *Jądro ciemności*, B. Schulz *Sklepy cynamonowe*, Z. Kuncewiczowa *Cudzoziemka*, J. Mackiewicz *Droga donikąd*, S. Piasecki (wybrana powieść), M. Białoszewski *Pamiętnik z powstania warszawskiego*, Cz. Miłosz *Rodzinna Europa*, *Zniewolony umysł*, G. Orwell *Rok 1984*, G. Herling-Grudziński *Inny świat*, *Wieża*, T. Różewicz *Kartoteka*, T. Konwicki *Bohiń*, *Kronika wypadków miłosnych*, W. Szymborska *Lektury nadobowiązkowe*, R. Kapuściński (wybrane reportaże), D. Terakowska *Poczwarka*, Jan Paweł II *Pamięć i tożsamość*, P. Huelle *Opowiadania na czas przeprowadzki*, W. Piotrowicz *Moja czasoprzestrzeń,* K. Sabaliauskaitė (wybrana powieść), H. Kunčius (wybrana powieść) ir kt.

**Rekomenduojamų eilėraščių** autorių sąrašas: J. Kochanowski, J. A. Morsztyn, I. Krasicki, A. Mickiewicz, J. Słowacki, C. K. Norwid, L. Staff, K. Przerwa-Tetmajer, J. Kasprowicz, B. Leśmian, J. Liebert, J. Lechoń, J. Tuwim, K. Wierzyński, K. I. Gałczyński, J. Czechowicz, K. K. Baczyński, Wł. Broniewski, S. Grochowiak, M. Białoszewski, T. Różewicz, Cz. Miłosz, T. Bujnicki, K. Iłłakowiczówna, Z. Herbert, H. Poświatowska, W. Szymborska, J. Twardowski, S. Barańczak, J. Polkowski, E. Stachura, E. Lipska, A. Zagajewski, J. Podsiadło, N. Kulesza, A. Kamieńska, J. Hartwig, U. Kozioł, B. Maj, A. Świetlicki, S. Worotyński, H. Mażul, A. Rybałko ir kt.

**Kitų (negrožinių) tekstų atranka:** parenkami įvairų socialinį kultūrinį kontekstą apimantys gana abstrakčios tematikos įvairaus pobūdžio tekstai knygose, periodiniuose leidiniuose, internete ir kitose medijose: publicistiniai, dalykiniai, informaciniai (pvz., interviu, enciklopedijų, žinynų straipsniai, publicistiniai ir mokslo populiarieji straipsniai, viešosios kalbos, dienoraščiai, atsiminimai, laiškai, įvairūs žodynai; reklama, schemos, internetinių diskusijų forumai, televizijos ir radijo laidos, filmai, spektakliai).

|  |  |  |
| --- | --- | --- |
| **Tema**  | **Val. sk.** | **Pastabos** |
| **Kalbėjimas, klausymas ir sąveika** |
| 1. Aktyvaus klausymosi strategijos.
2. Etiškas ir saugus bendravimas oficialioje ir neoficialioje komunikacinėje situacijoje, virtualioje erdvėje.
3. Sakytinio teksto pristatymas.
4. Proginės kalbos specifika.
5. Oratorystės menas.
6. Kalbėjimo strategijos.

*Detaliau žr. Lenkų kalbos ir literatūros BP, Mokymosi turinys 32.1.* | 20 | Kalbėjimo gebėjimai ir strategijos tobulinamos integruojant su kalbos pažinimu ir literatūros pažinimu. |
| **Skaitymas ir teksto supratimas** |
| 1. Teksto analizė, interpretacija ir vertinimas.
2. Moksliniai tekstai.
3. Administraciniai tekstai.
4. Elektroninių tekstų žanrų ypatumai.
5. Informacijos šaltinio patikimumas, objektyvumas ir subjektyvumas, teisingumas ir „melagingumas“, kalbinės manipuliacijos ir propagandos apraiškos.
6. Žiniasklaidos paskirtis ir poveikis.

*Detaliau žr. Lenkų kalbos ir literatūros BP, Mokymosi turinys 32.2.* | 20 | Skaitymo gebėjimai ir strategijos tobulinamos integruojant su kalbos pažinimu ir literatūros pažinimu. |
| **Rašymas ir teksto kūrimas** |
| 1. Teksto kūrimo gebėjimai ir strategijos.2. Rišlaus teksto redagavimas.3. Tekstų tipai ir žanrai (samprotavimo rašinys problemine tema, literatūrinio ar kito kultūros teksto interpretacija, mokslo populiarinimo teksto santrauka, referatas, viešoji kalba, oficialus laiškas, kūrybiniai bandymai (pvz. straipsnis, reportažas, feljetonas, interviu ir t.t.).4. Rašymo technika ir rašyba, teksto pateikimas.*Detaliau žr. Lenkų kalbos ir literatūros BP, Mokymosi turinys 32.3.* | 30 | Rašymo ir teksto kūrimo gebėjimai ir strategijos tobulinamos integruojant su kalbos pažinimu ir literatūros pažinimu. |
| **Kalbos pažinimas** |
| 1. Kalbos atmainų įvairovė.2. Tekstų kalbinės (leksinės, gramatinės) raiškos priemonės įvairiuose tekstų žanruose, verbalinės ir neverbalinės raiškos priemonių dermė.3. Kalbos funkciniai stiliai (šnekamasis, kanceliarinis / administracinis, mokslinis).4. Bendrinė kalba ir arealinė gimtosios kalbos diferenciacija.5. Gimtosios kalbos regioniniai fonetikos, gramatikos ir leksikos ypatumai Lietuvoje.6. Kalbos kultūra ir etiketas.7. Gimtosios kalbos raida ir jos sąsajos su kitomis kalbomis. *Detaliau žr. Lenkų kalbos ir literatūros BP, Mokymosi turinys 32.4.* | 24 | Kalbos pažinimas integruojamas su kalbėjimu, klausymu ir sąveika, rašymu ir teksto kūrimu, skaitymu ir teksto supratimu, literatūros ir kultūros pažinimu. |
| **Literatūros ir kultūros pažinimas** |
| **1. Žmogus istorijos sūkuryje** Individo vaidmuo istorijoje: kova ir bejėgystė prieš istorijos mechanizmus. Tautos likimo dramatizmas. Tautinio išsivadavimo kova. Santvarkos kaita. Valdžia ir žmogus. Istorinės tiesos ir meninės išmonės santykis. Skirtingos patriotizmo sampratos.Problematikos nagrinėjimui pasirenkami kūriniai iš:- privalomo kūrinių sąrašo, pvz., A. Mickiewicz *Dziady, cz. III,* S. Wyspiański *Wesele*, Sofokles *Antygona,* - rekomenduojamo kūrinių sąrašo, pvz., N. Machiavelli *Książę*, J. Słowacki *Kordian*, H. Sienkiewicz *Trylogia*, S. Żeromski *Przedwiośnie*, M. Bułhakow *Mistrz i Małgorzata*, J. Conrad *Jądro ciemności*, J. Mackiewicz *Droga donikąd*, S. Piasecki (wybrana powieść), M. Białoszewski *Pamiętnik z powstania warszawskiego*, Cz. Miłosz *Zniewolony umysł,* G. Orwell *Rok 1984,* G. Herling-Grudziński *Inny świat*, R. Kapuściński (wybrane reportaże),- rekomenduojamų eilėraščių autorių sąrašo, pvz., I. Krasicki, A. Mickiewicz, J. Lechoń, K. Baczyński, T. Różewicz, Cz. Miłosz, Wł. Broniewski, Z. Herbert, W. Szymborska, S. Barańczak. | 10 | Literatūros ir kultūros pažinimas integruojamas su kalbėjimu, klausymu ir sąveika, rašymu ir teksto kūrimu, skaitymu ir teksto supratimu, kalbos pažinimu.Temos turi būti aptartos kartu su literatūros ir kultūros pažinimo mokymosi turinio dalimis, pateiktomis po lentele: *Grožinio teksto analizė, interpretacija, vertinimas ir kontekstai, Dalyvavimas kultūriniame gyvenime.* |
| **2. Žmogus ir tradicija** Antikinės kultūros atspindžiai literatūroje ir menuose. Krikščionybės tradicijos Europos ir lenkų kultūroje. Tautinės tradicijos ir kultūros ženklai literatūroje. Šeimos vaidmuo pažįstant ir tęsiant tradicijas. Kūrėjų ir jų kartų dialogas literatūroje.Problematikos nagrinėjimui pasirenkami kūriniai iš: privalomo kūrinių sąrašo, pvz. A. Mickiewicz *Pan Tadeusz,* E. Orzeszkowa *Nad Niemnem*, S. Wyspiański *Wesele*; rekomenduojamo kūrinių sąrašo, pvz., *Biblia* (ištraukos), H. Balzak *Ojciec Goriot*, H. Sienkiewicz *Trylogia*, W. S. Reymont *Chłopi*, M. Dąbrowska *Noce i dnie*, S. Żeromski *Przedwiośnie,*W. Gombrowicz *Ferdydurke*,T. Różewicz *Kartoteka*, T. Konwicki *Bohiń*, wybrana powieść K. Sabaliauskaitė; rekomenduojamų eilėraščių autorių sąrašo, pvz., J. Kochanowski, B. Leśmian, J. Tuwim, K. Wierzyński, K. I. Gałczyński, J. Czechowicz, Cz. Miłosz, K. Iłłakowiczówna, W. Szymborska, A. Kamieńska. | 10 |
| **3. Žmogus tarp kitų žmonių**Individo laisvė ir atsakomybė. Žmogaus teisė į laimę ir pareiga artimiesiems, visuomenei ir tautai. Socialinė hierarchija ir antagonizmai visuomenėje: jų priežastys ir pasekmės. Jaunystė – branda – senatvė: žmogiškosios būties tarpsniai. Savigarba ir pagarba kitiems. Nesitaikstančios su pasauliu asmenybės.Problematikos nagrinėjimui pasirenkami kūriniai iš privalomo kūrinių sąrašo, pvz., Sofokles *Antygona*, W. Szekspir *Hamlet,* B. Prus *Lalka;*rekomenduojamo kūrinių sąrašo, pvz., *Biblia* (ištraukos), Ajschylos *Prometeusz skowany,* J. W. Goethe *Faust*, J. Słowacki *Kordian*, Dostojewski *Zbrodnia i kara*, S. Żeromski *Przedwiośnie*, J. Iwaszkiewicz (opowiadania do wyboru), J. Conrad *Jądro ciemności,* Z. Kuncewiczowa *Cudzoziemka*, J. Mackiewicz *Droga donikąd*, G. Herling-Grudziński *Wieża*;rekomenduojamų eilėraščių autorių sąrašo, pvz. A. Mickiewicz, J. Słowacki, L. Staff, J. Liebert, K. K. Baczyński, Wł. Broniewski, Cz. Miłosz, Z. Herbert, S. Barańczak, E. Stachura. | 10 |
| **4. Žmogus vertybių pasaulyje** Universaliosios vertybės ir jų reikšmė žmogaus gyvenime. Žmogus tarp gėrio ir blogio.  Žmogaus ryšys su gamta. Gyvenimo prasmės ir savo vietos gyvenime ieškojimas.Problematikos nagrinėjimui pasirenkami kūriniai iš: privalomo kūrinių sąrašo, pvz., B. Prus *Lalka,* S Żeromski *Ludzie bezdomni*, A. Mickiewicz *Pan Tadeusz*;rekomenduojamo kūrinių sąrašo, pvz., *Biblia* (ištraukos), H. Balzak *Ojciec Goriot*, G. Flaubert *Pani Bovary*, F. Dostojewski *Zbrodnia i kara*, M. Dąbrowska *Noce i dnie*, J. Iwaszkiewicz (opowiadania do wyboru), B. Schulz *Sklepy cynamonowe*, J. Mackiewicz *Droga donikąd*, D. Terakowska *Poczwarka*, W. Piotrowicz *Moja czasoprzestrzeń;*rekomenduojamų eilėraščių autorių sąrašo, pvz., C. K. Norwid, L. Staff, K. Przerwa-Tetmajer, J. Kasprowicz, K. I. Gałczyński, H. Poświatowska, E. Lipska, J. Twardowski, J. Hartwig, H. Mażul. | 10 |
| 5. **Žmogaus tapatybės apraiškos** Tautinės tapatybės elementai: kalba, kultūra, religija, tradicijos. Jų vaidmuo globalizacijos laikais. Kosmopolitizmas. Tolerancija kitoms kultūroms, kalboms, papročiams. Kultūrinė istorinė atmintis.Problematikos nagrinėjimui pasirenkami kūriniai iš privalomo kūrinių sąrašo, pvz., E. Orzeszkowa *Nad Niemnem,*  A. Mickiewicz *Pan Tadeusz*; iš rekomenduojamų kūrinių sąrašo, pvz., J. Słowacki *Kordian*, H. Sienkiewicz *Trylogia*, W. S. Reymont *Chłopi*, S. Żeromski *Przedwiośnie*, Schulz *Sklepy cynamonowe*, Cz. Miłosz *Rodzinna Europa*, T. Konwicki *Kronika wypadków miłosnych*, R. Kapuściński (wybrane reportaże), Jan Paweł II *Pamięć i tożsamość*;iš rekomenduojamų eilėraščių autorių sąrašo, pvz., A. Mickiewicz, J. Słowacki, C. K. Norwid, K. I. Gałczyński, Cz. Miłosz, K. Iłłakowiczówna, Z. Herbert, S. Worotyński, H. Mażul, A. Rybałko. | 10 |

**Grožinio teksto analizė, interpretacija, kontekstai ir vertinimas.**

*Analizė ir interpretacija.* Analizuojant ir interpretuojant kūrinį mokomasi remtis literatūros teorijos išmanymu, įgytu pagrindinėje mokykloje, ir savo (kaip skaitytojo ir kultūros vartotojo) patirtimi. Nagrinėjant epikos, dramos, lyrikos kūrinį mokomasi tinkamai vartoti literatūrologijos sąvokas, pažintas pagrindinėje mokykloje. Mokomasi sieti interpretaciją su analize pasirinktu aspektu, skaitytojo kultūrine, literatūrine ir gyvenimo patirtimi. Mokomasi atpažinti ir aptarti literatūros kūrinyje išreikštas vertybes. Mokomasi aptarti raiškos priemonių ir meninių detalių funkcijas tekste. Mokomasi analizuoti epikos / lyrikos / dramos kūrinius žanro, tematikos, problematikos, kalbinės raiškos ir kt. aspektais, pasirinkti tinkamą kūrinio analizės aspektą, kryptingai vedantį prie interpretacijos. Mokomasi lyginti skirtingus kūrinius. Mokomasi atpažinti ir aptarti kalbinę stilizaciją literatūros kūriniuose, nusakyti jos tipus. Mokomasi apibūdinti romano kaip žanro ypatumus, išskirti romano rūšis – epinį, socialinį, psichologinį – įvardyti jų ypatumus. Mokomasi nusakyti ir apibrėžti klasikinio pasakojimo specifiką ir autoriaus pozicijos išreiškimo būdus. Remiantis dramos analizės išmanymu, mokomasi apibūdinti klasikinės dramos kūrinių ypatumus, įžvelgti pagrindinius dramos kaitos etapus ir palyginti pasikeitimus su klasikine drama.

*Interpretacija ir kontekstai.* Mokomasi interpretuoti kūrinį literatūros raidos, kultūros, istorijos, filosofijos idėjų ir kt. kontekstuose. Mokomasi atpažinti kūrinyje lenkų ir užsienio kultūros ženklus, skirtingų kultūrų, epochų vertybes, požiūrius ir kitus bruožus. Interpretuojant kūrinį, mokomasi kelti ir tikrinti hipotezes remiantis tekstu ir kontekstais. Mokomasi taikyti įvairius kūrinio interpretacijos būdus, palyginti įvairių interpretacijų galimybes.

*Vertinimas.* Mokomasi argumentuotai vertinti ir lyginti literatūros kūrinius estetiškumo, meninės raiškos, pažinimo, aktualumo, originalumo, daugiareikšmiškumo ir kt. aspektais, panaudojant analizės ir interpretacijos išvadas. Mokomasi lyginti literatūros kūrinius su kitais kultūros tekstais (pvz., filmu, spektakliu ir kt.) įvairiais aspektais. Mokomasi paaiškinti, kaip literatūra ir menas paveikia įvairių skaitytojų, kultūros vartotojų estetinius, emocinius ir intelektualinius išgyvenimus.

**Dalyvavimas kultūriniame gyvenime.** Pateikiamos įvairios kultūrinio ugdymo formos, kurių tikslas – padėti įtvirtinti per kalbos ir literatūros pamokas įgytas žinias ir gebėjimus, visapusiškai plėsti savo kultūrinį akiratį, įgyvendinti savo kultūrinius interesus, tobulinti kritinio mąstymo gebėjimus, ugdyti kūrybiškumą, socialinius emocinius įgūdžius, pilietines nuostatas atliekant mokomąsias užduotis:

* susipažinimas su aktualiais kultūriniais įvykiais ir reiškiniais naudojantis įvairiomis medijomis;
* susipažinimas su lenkų literatūrai svarbiu istoriniu kultūriniu kontekstu;
* susipažinimas su Lietuvos kultūra, su įvairialypės kultūrinės bendruomenės fenomenu;
* teatro, muziejaus, meno parodų, renginių ir pan. lankymas;
* pamokos įvairiose kultūrinėse erdvėse (pvz., edukacinės ekskursijos, teminiai užsiėmimai, dirbtuvės), susietose su tam tikrais literatūriniais kūriniais, mokymosi turinyje numatyta nagrinėjama problematika, aktualiais kultūros reiškiniais;
* dalyvavimas projektinėje veikloje (dalykiniuose ir tarpdalykiniuose projektuose; mokykliniuose, regioniniuose ir respublikiniuose projektuose);
* dalyvavimas mokykliniuose, tarpmokykliniuose, respublikiniuose ir tarptautiniuose renginiuose (pvz., konkursai, olimpiados, festivaliai), jų organizavimo procese;
* bendradarbiavimas su kultūros institucijomis (pvz., bibliotekomis, teatrais, kino teatrais, muziejais, galerijomis, meno mokyklomis ir kt.).